b'\n_START_ARTICLE_\nTheodoros Metokhites\n_START_PARAGRAPH_\nTheodoros Metokhites (kreik. \xce\x98\xce\xb5\xcf\x8c\xce\xb4\xcf\x89\xcf\x81\xce\xbf\xcf\x82 \xce\x9c\xce\xb5\xcf\x84\xce\xbf\xcf\x87\xce\xaf\xcf\x84\xce\xb7\xcf\x82; 1270\xe2\x80\x931332) oli bysanttilainen filosofi ja Palaiologosten hovin virkamies._NEWLINE_Metokhiteen tunnetuimpia teoksia on S\xc4\x93mei\xc5\x8dseis gn\xc5\x8dmikai, joka koostuu 120 tutkielmasta. Ne k\xc3\xa4sittelev\xc3\xa4t hyvin moninaisia aiheita, kuten Platonin ja Aristoteleen ajattelua, psykologiaa ja sielun osien suhteita, sek\xc3\xa4 poliittista filosofiaa ja eri valtiomuotoja. Tutkielmiinsa Metokhites on saanut vaikutteita Plutarkhoksen esseist\xc3\xa4 (Moralia)._NEWLINE_Metokhites kirjoitti my\xc3\xb6s johdannon Ptolemaioksen t\xc3\xa4htitieteeseen; parafraaseja Aristoteleen luonnonfilofisista teoksista; runoutta, kuten heksametrimuotoisen runon Matematiikasta; sek\xc3\xa4 puheita, kuten puheen Kasvatuksesta._NEWLINE_Metokhites oli toisen hovissa toimineen filosofin Nikeforos Khumnoksen kilpailija. T\xc3\xa4htitieteilij\xc3\xa4 ja historioitsija Nikeforos Gregoras oli Metokhiteen oppilas ja intellektuaalinen perillinen.'